ପୋଲିସ ଜନତା ମଧ୍ୟରେ ସୁସମ୍ପର୍କ ରହୁ\nବଇଣ୍ଡା,୬।୧(ଡି.ଏନ.ଏ.)- ବର୍ତ୍ତମାନ ଗ୍ରାମାଞ୍ଚଳରେ ଅପରାଧ ବୃଦ୍ଧି ପାଉଛି। ଜନ ସାଧାରଣମାନେ ଅନେକ ଅପରାଧକୁ ଭୟରେ ଲୁଚାଇବା ପାଇଁ ପ୍ରୟାସ କରୁଛନ୍ତି। ସାଧାରଣ ଲୋକଙ୍କୁ ସୁରକ୍ଷା ଯୋଗାଇବା ପୋଲିସର କର୍ତ୍ତବ୍ୟ। ଜନ ସାଧାରଣଙ୍କ ବିନା ସହଯୋଗରେ ପୋଲିସ ଅପରାଧ ରୋକିପାରିବ ନାହିଁ।\nପୋଲିସ ଜନତା ମଧ୍ୟରେ ସୁସମ୍ପର୍କ ରହୁ\t January 6th, 20:53 PM January 6th, 20:53 PM\nବଇଣ୍ଡା,୬।୧(ଡି.ଏନ.ଏ.)- ବର୍ତ୍ତମାନ ଗ୍ରାମାଞ୍ଚଳରେ ଅପରାଧ ବୃଦ୍ଧି ପାଉଛି। ଜନ ସାଧାରଣମାନେ ଅନେକ ଅପରାଧକୁ ଭୟରେ ଲୁଚାଇବା ପାଇଁ ପ୍ରୟାସ କରୁଛନ୍ତି। ସାଧାରଣ ଲୋକଙ୍କୁ ସୁରକ୍ଷା ଯୋଗାଇବା ପୋଲିସର କର୍ତ୍ତବ୍ୟ। ଜନ ସାଧାରଣଙ୍କ ବିନା ସହଯୋଗରେ ପୋଲିସ ଅପରାଧ ରୋକିପାରିବ ନାହିଁ। ତେଣୁ ପ୍ରତ୍ୟେକ କ୍ଷେତ୍ରରେ ବିନା ଭୟରେ ପୋଲିସକୁ ସହଯୋଗ କରନ୍ତୁ। ଜନ ସାଧାରଣ ଓ ପୋଲିସର ସମ୍ପର୍କ ନିବିଡ଼ ହେଉ ବୋଲି ରବିବାର ଆଠମଲ୍ଲିକ ମଇମୁରା ପଞ୍ଚାୟତ କୋରାବ ଗ୍ରାମରେ ଠାକୁରଗଡ଼ ଥାନା ପକ୍ଷରୁ ଅନୁଷ୍ଠିତ ପୋଲିସ ଜନ ସମ୍ପର୍କ ଶିବିର କାର୍ଯ୍ୟକ୍ରମରେ ଅତିଥିମାନେ ଏହା କହିଛନ୍ତି। କୋରାବ ଗ୍ରାମ ସଭାପତି ଚୌବନ୍ୟ ସେଠୀଙ୍କ ସଭାପତିତ୍ୱରେ ଅନୁଷ୍ଠିତ କାର୍ଯ୍ୟକ୍ରମରେ ମୁଖ୍ୟଅତିଥି ଭାବେ ଜିଲା ପୋଲିସ ବିଭାଗର ଡେପୁଟି କମାଣ୍ଡର ସୋମନାଥ ସେଠୀ ଯୋଗ ଦେଇଥିଲେ। ଅନ୍ୟତମ ଅତିଥି ଭାବେ ମଇମୁରା ସରପଞ୍ଚ ସତ୍ୟାନନ୍ଦ ରାଉତ, ଠାକୁରଗଡ଼ କଂଗ୍ରେସ ସଭାପତି ଅନାମ ସ୍ବାଇଁ, ଆଇଆଇସି ଗବାକ୍ଷ ନାୟକ, ଏଏସ୍ଆଇ କରୁଣାକର ନନ୍ଦ, ବିପ୍ରଡ଼ିହ ଗ୍ରାମ ସଭାପତି ରୋହିତ ପ୍ରଧାନ, କଶାଂବ ଗ୍ରାମ ସଭାପତି ଗୌତମ ବେହେରା, ଦୁଃଖବନ୍ଧୁ ବେହେରା, ଚଗଲା ସିଂ, ନେଙ୍କୁଡ଼ି ବେହେରା, ପୋଲିସ କର୍ମଚାରୀ ପ୍ରଶାନ୍ତ ସାହୁ, ଦିଲୀପ ଗଡ଼ନାୟକ, ବିଜୟ ସାହୁ ପ୍ରମୁଖ ଯୋଗ ଦେଇଥିଲେ। ଏଥିରେ କଂସାବ, କୋରାବ, ସରଣ୍ଡା, ବିପ୍ରଡ଼ିହ ଆଦି ଗ୍ରାମର ଏକ ହଜାରରୁ ଊର୍ଦ୍ଧ୍ୱ ମହିଳାପୁରୁଷ ଯୋଗ ଦେଇଥିଲେ। ବୃଦ୍ଧା ଓ ବୃଦ୍ଧମାନଙ୍କୁ କମ୍ବଳ ବଣ୍ଟନ କରାଯାଇଥିବାବେଳେ ଛାତ୍ରୀଛାତ୍ରମାନଙ୍କୁ ପୋଷାକ, ଖାତା, ବ୍ୟାଗ ବଣ୍ଟନ କରାଯାଇଥିଲା। ସେହିପରି ଯୁବକମାନଙ୍କୁ କ୍ରୀଡ଼ା ସାମଗ୍ରୀ ବଣ୍ଟନ କରାଯାଇଥିଲା। ଶେଷରେ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ ହୋଇଥିଲା।
